Joe Biden continuă să conducă în sondaje, însă popularitatea lui Donald Trump este în creştere.
Avansul lui Joseph Biden în sondajele de opinie pare să se micşoreze. Popularitatea preşedintelui Donald Trump este în uşoară creştere. Sondaj: Joe Biden este creditat cu 51% din intenţiile de vot, iar Donald Trump cu 43%.
Joe Biden, rivalul lui Donald Trump în alegerile prezidențiale de peste două luni, își menţine avansul în sondaje. Dar și actualul lider de la Casa Albă stă destul de bine la capitolul popularitate. La nivel naţional, fostul vicepreşedinte Biden e creditat cu 51% din intenţiile de vot, iar Donald Trump, cu 43%. În statele decisive din punct de vedere electoral, alegătorii par să aibă opinii mai bune despre politicile lui Donald Trump, inclusiv despre modul în care gestionează pandemia. Opiniile favorabile despre starea economiei SUA sunt în creştere, dar președintele în exercițiu rămâne sub pragul majorităţii la acest capitol. Statele Unite organizează pe 3 noiembrie alegeri prezidenţiale şi parlamentare.